Сент Џејмс парк () је фудбалски стадион у Њукаслу на којем игра Њукасл јунајтед. Стадион је изграђен 1892. године, што га чини најстаријим стадионом у североисточној Енглеској. По капацитету је трећи у Премијер лиги, и седми у Уједињеном Краљевству. Има четири трибине, а најватренији навијачи Њукасла, Тун Арми, се налазе на трибини Милбурн. Стадион се повремено користи и за утакмице енглеске репрезентације. На њему су одигране три утакмице Европског првенства 1996. године, а на Летњим олимпијским играма 2012. су такође одржане утакмице на овом стадиону.